
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/27/2025 8725010401 28. 11. 2025 Mgr. Lukáš Hvizdoš ECLI:SK:OSPP:2025:8725010401.4
ROZSUDOK V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, na hlavnom pojednávaní konanom dňa 28. novembra 2025 v Kežmarku, takto rozhodol: Obžalovaná A. B., nar. XX.XX.XXXX v C., trvale bytom C., uznáva
sa
za vinnú, že
dňa 16.11.2024, okolo 09:40 hod., po predchádzajúcom požití návykových psychotropných látok obsahujúcich metamfetamín a amfetamín, ktoré psychotropné látky sú zaradené do II. skupiny psychotropných látok v zmysle zoznamu tvoriaceho prílohu zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov, kde vykonanou toxikologickou analýzou jej krvi bola u nej zistená koncentrácia metamfetamínu v hodnote najmenej 125,60 ng/ml a amfetamínu v hodnote najmenej 9,59 ng/ml, po štátnej ceste č. I/66, v smere od mesta Spišská Belá do mesta Kežmarok, okres Kežmarok, viedla osobné motorové vozidlo továrenskej značky ŠKODA FABIA, evidenčné číslo C. XXX D., bez zákonom stanoveného osvetlenia tohto motorového vozidla, z ktorého dôvodu bola v Kežmarku, v blízkosti objektu obchodnej spoločnosti E. F. C., okres C., zastavená a kontrolovaná policajnou hliadkou Okresného riaditeľstva Policajného zboru Kežmarok - Obvodné oddelenie Policajného zboru Kežmarok, pričom uvedené vykonala aj napriek tomu, že rozhodnutím Okresného riaditeľstva, Policajného zboru Kežmarok - Okresný dopravný inšpektorát Kežmarok sp. zn. ORPZ-KK-OPDP6-73/2024-P zo dňa 17.05.2024, ktoré rozhodnutie nadobudlo právoplatnosť dňom 07.06.2024, jej bola uložená sankcia zákazu činnosti viesť motorové vozidlá na dobu 6 mesiacov, ktorej výkon sa začal počítať odo dňa právoplatnosti tohto rozhodnutia a taktiež uvedené vykonala aj napriek tomu, že trestným rozkazom Okresného súdu Poprad sp. zn. 0T/128/2024 zo dňa 25.06.2024, ktorý trestný rozkaz nadobudol právoplatnosť dňom 25.06.2024, pri uznaní viny pre prečin marenie výkonu úradného rozhodnutia podľa § 348 ods. 1 písm. d) Trestného zákona, jej bol, okrem trestu odňatia slobody v trvaní 2 mesiace s podmienečným odkladom jeho výkonu na skúšobnú dobu v trvaní 12 mesiacov, uložený aj trest zákazu činnosti viesť všetky druhy motorových vozidiel na dobu 15 mesiacov, ktorého výkon sa začal počítať odo dňa právoplatnosti uvedeného trestného rozkazu, teda marila výkon rozhodnutia súdu a iného orgánu verejnej moci tým, že vykonávala činnosť, na ktorú sa vzťahuje rozhodnutie súdu a iného štátneho orgánu o zákaze činnosti, čím
spáchala
prečin marenia výkonu úradného rozhodnutia podľa § 348 ods. 1 písm. d) Trestného zákona. Za
to
jej
súd
ukladá:
Podľa § 348 ods. 1 Trestného zákona, za použitia § 38 ods. 2 Trestného zákona, § 54 Trestného zákona trest povinnej práce vo výmere 200 (dvesto) hodín. Podľa § 60 ods. 1 písm. a) Trestného zákona trest prepadnutia veci, a to osobného motorového vozidla továrenskej značky ŠKODA FABIA, evidenčné číslo C., VIN: G., farby modrá metalíza, dátum prvej evidencie/rok výroby 23.01.2009. Podľa § 61 ods. 1, ods. 2 Trestného zákona a § 43 Trestného zákona, ďalší trest zákazu činnosti viesť všetky druhy motorových vozidiel v trvaní 3 (troch) rokov. marila výkon rozhodnutia súdu a iného orgánu verejnej moci tým, že vykonávala činnosť, na ktorú sa vzťahuje rozhodnutie súdu a iného štátneho orgánu o zákaze činnosti, Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresnom súde Poprad. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. Písomné vyhotovenie tohto rozsudku neobsahuje v zmysle ustanovenia § 172 ods. 2 Trestného poriadku odôvodnenie, pretože po vyhlásení rozsudku sa obžalovaná aj prokurátorka práva podať odvolanie výslovne vzdali.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725010401.4 (dáta aktuálne k 10. 11. 2026). Záväzné je znenie zverejnené súdom.




